Il-President Donald Tusk għal żjara fl-Ukrajna u r-reġjun tal-Kawkasu Il-President Tusk ser iżur l-Ukrajna, l-Ażerbajġan, l-Armenja u l Georgia mill-Ħadd 7 ta' Lulju sal-Ħamis 11 ta' Lulju. Fl-Ukrajna, ser jingħaqad mal-President Zelenskyy fi żjara fil-Lvant tal-Ukrajna. It-Tnejn 8 ta' Lulju, il-President Tusk u l-President Zelenskyy ser jipparteċipaw fil-21 Summit UE-Ukrajna fi Kyiv biex jiddiskutu t-triq 'il quddiem għar-relazzjonijiet bejn l-UE u l-Ukrajna. Fl-Ażerbajġan, il-President Tusk ser jiltaqa' mal-President Ilham Aliyev qabel ma jtir lejn l-Armenja, fejn ser jiltaqa' mal-President Armen Sarkissian u mal-Prim Ministru Nikol Pashynian. Il-Ħamis 11 ta' Lulju, flimkien ma' Salome Zourabichvili, il-President tal-Georgia, u Mamuka Bakhtadze, il-Prim Ministru tal-Georgia, ser jiftaħ is-16-il Konferenza Internazzjonali ta' Batumi ddedikata għall-10 anniversarju tas-Sħubija tal-Lvant. Minbarra r-relazzjonijiet bilaterali, l-avvanz fil-kooperazzjoni reġjonali u l-futur tas-Sħubija tal-Lvant ser jidhru wkoll fuq nett tal-aġenda taż-żjara. Il-Ħadd 7 ta' Lulju 2019 Żjara fil-Lvant tal-Ukrajna It-Tnejn 8 ta' Lulju 2019 Kyiv, Ukrajna (ħin lokali) 13:00 Laqgħa mal-Prim Ministru Volodymyr Groysman 13:40 Dikjarazzjonijiet għall-istampa 14:00 Merħba uffiċjali mill-President Volodymyr Zelenskyy u ritratt tal-grupp 14:05 Laqgħa tal-mexxejja 14:40 Sessjoni plenarja 16:30 Konferenza stampa konġunta 17:00 Pranzu ta' ħidma It-Tlieta 9 ta' Lulju 2019 Baku, Ażerbajġan (ħin lokali) 11:00 Laqgħa mal-President Ilham Aliyev 12:45 Dikjarazzjonijiet konġunti għall-istampa 13:35 Żjara fil-Port tal-Kummerċ Marittimu Internazzjonali ta' Baku 14:30 Żjara fir-riserva tat-tinqix fil-ġebel ta' Gobustan L-Erbgħa, 10 ta' Lulju 2019 Yerevan, Armenja (ħin lokali) 11:00 Laqgħa mal-Prim Ministru Nikol Pashinyan 11:45 Dikjarazzjonijiet konġunti għall-istampa 14:00 Laqgħa mal-President Armen Sarkissian, Il-Ħamis 11 ta' Lulju 2019 Batumi, Georgia (ħin lokali) Konferenza Internazzjonali ta' Batumi 09:00 Merħba uffiċjali mill-Ministru għall-Affarijiet Barranin David Zalkaliani 09:45 Diskors ewlieni "L-Ewropa lejliet deċennju ġdid" 10:00 Laqgħa mal-President Salome Zourabichvili 10:45 Dikjarazzjonijiet konġunti għall-istampa 11:00 Laqgħa mal-Prim Ministru Mamuka Bakhtadze